اوکراینا پرزیدنت اوفیسی‌نین رهبری آندری یرماک اوزون مدت‌دیر ارزاق بحرانی ایله موباریزه آپاران سوما‌لی-یه 25 مین تون بوغدا گؤندردیک‌لرینی بیلدیریب.
آندری یرماک وئردیگی یازیلی آچیقلامادا، ارزاق پروبلئمینه قارشی سومالی-نی دستکلدیک‌لرینی بیلدیریب.
اکینچی‌لیک پروقرامی چرچیوه‌سینده سوما‌لی-یه گؤندریلن 25 مین تون بوغدانین بربرا لیمانینا چاتدیغینی قئید ائدن یرماک دئییب:
"بو، اوکراینانین آجلیقلا موباریزه آپاران افریقا خالقینا یاردیمی‌دیر".
آچیقلامادا دونیا ارزاق پروقرامی (WFP) ایله امکداش‌لیق چرچیوه‌سینده گؤندریلن بوغدانین لجستیک دستکی‌نین فینلاندیا، ژاپونیا و فرانسا طرفیندن وئریلدیگی بیلدیریلیب.
اوکراینا سپتامبر آییندا سوما‌لی و اتیوپی-یه 50 مین تون بوغدا دستکی وئریب.
